2010. júliusában Mano Menezest nevezték ki a szövetségi kapitányi posztra. A 2011-es Copa Américán Paraguaytól kaptak ki a negyeddöntőben és kiestek. A 2014-es világbajnokság házigazdájaként a brazilok nem játszottak tétmérkőzéseket, ezért 2012. júliusában a FIFA-világranglista 11. helyén álltak. Először fordult elő az 1993 óta, hogy a brazil válogatott nem fért be az első tízbe. 2012. Menezest menesztették és a helyére visszatért a korábbi kapitány Luiz Felipe Scolari. 2013. június 6-án a 22. helyen volt a brazil válogatott, ami története leggyengébb eredménye. A 2013-as konföderációs kupát hazai közönség előtt nyerték meg. Spanyolországot a döntőben 3–0-ra verték. Neymart a torna emberének választották, Júlio César pedig megkapta az aranykesztyűt, a legjobb kapusnak járó díjat.